Coninghen dat V: E: haerluijden belieft, met den eersten te aduiseren, ofte de voorsz 2 baeren foly, bi UE: aldaer te Rechte gecomen is, waer op mijn heeren sullen believen te letten, wy presommeren, dat het Inde swarte, Leeu sal gescheept weeft syn alsoo sij lieden seggen, dat den schipper van dat schip, daerte dese goederen Inne geladen hebben genaemt was, Capitayn Schandt, twelck min doet presumeeren, dat het Schip den Swarte Leu sal weess van Matelieffs, vloote, daer Willem Cornelisz Schout Schipper ende Coopman op was
Derentteste wyse voorsienige seer discrete heeren, Myn heeren de Bewinthebberen der Generaelle vereenichde Oostindische Compe wenschen vE al tsaemen geluck voorspoet ende lanck Leeven — Alsoo my tot noch toe de geleegentheyt, niet voor gecommen en is om U E: te moogen aduiseeren, van theenen alhier In dese plaetse (te tyden van myne Residentie) gepasseert is, Soo wil ick UL: & dese aduiseeren, als dat ick alhier aen lant gebleeven syn, door order vanden E: Hr vice Admerael Franchois Heyndricksz witter, met een cleyn cargasoen van Cathoene cleetiens, om daer meede, de plaetsz ofte forten vande Molluccos, Banda, ende Anboyna, te moogen versyen, tgeni wel connen naer commen, ende desen plaetse, wel gelegen is, om de verschreu forten, van alle Lyfftochten te mooghen versyen, tsy van Rys buffels vleys, ende arrack, visch ende meer andere dingen, noodich tot de forten, Ick hebbe ververscheyde reysen, eenige viures, met Joncken, aff— gescheept, dan weynich ten effecte gecoomen, gelyck ick uE: hier sal verhaellen, te weeten den 28 februwary 1610) hebbe een chty Rys naer anboyna gescheept, en de joncke van d' orankaye Intche wsche de welcken, Inde boutons vervallen sijn, ende aldaer 3 maenden geleegen, soo dat den rys (door stooten vanden Joncke op een rerijff) nadt geworden is, & meest al bedoruen, ten anderen hadden noch In een Joncke, naer de Mollicos aff gescheept, een chty van 27 Lasten Rys, een yty arrack, gesonten buffels vleys, ende gesonten visch ende 2 baeren was, tgeenen alhier op f 3033.. 5. 4. quaem te staen, het welcke mede Godt betert) op den 23 September 1611 op dese kuste voor een plaetse genaemt kaijly gebleven is, alsoo sy by nachte op een reciff verseylde alwaer de Joncke in stucken gestooten is, doorsaecke dat ick myn Cargasoenen, met Joncken versonden hebbe, is geweest dat alhier tot noch toe seer Selde scheepen ofte Jachten gecomen syn, omme de goederen inne te nemen, die al hier Inde loogie hadden leggen, Ja dat meer is hadden hier ontrent den 20 Maenden geleegen, sonder eenige Scheepen te vnemen, soo dat ick door tuersoeck, van die vande Molluccos, banda ende Anboyna, Genootsackt geweest hebben, de goederen In Joncke te laden, waer over de ongelucken geuallen syn twelck mi van herten Leet geweest is — Aengaende de negotie, alhier Sullen mijn heeren verstaen, dat de portugyss van Mallacca, al Jaerlyckx, hier Commen handelen, meede bringende, grootte quantiteyt Catoene Cleekel, die sy lieden alhier wt venten, ende weederom voor Retours, haer gelt Inployeren, In folye, nooten, ende Nagelen, de welcke met joncken Jaerlijckx, van Banda, ende Anboyna ouer Commen, ende de selve Somtys, tot leege prys becomme, gelyck als het verleeden gebeurt is, want sy de folye 115 & 120 Ryalen de bandannesche baer op pechocht hadden, nooten naer advonant, de Naegelen worden meeden vercocht Laus wo aden 15 July 16123 In Samboppo Inde Haye van Maccassar 15.
Julij 167 S212S H CkLV